User:মোঃ আবদুর রহমান মিঞা

মোঃ আবদুর রহমান মিঞা

১। জন্ম ও জন্মস্থান :

চট্টগ্রাম জেলাধীন আগ্রাবাদ টি এন্ড টি কলোনীতে বিগত ৩ জানুয়ারি ১৯৭৭ তারিখে জন্মগ্রহণ করেন। বাবার কর্মসূত্রে টি এন্ড টি কলোনীতে অবস্থান ছিল। চার ভাইবোনের মধ্যে পরিবারে বড় সন্তান;

২। পৈত্রিক নিবাস :

এনায়েতনগর, কালকিনি, মাদারীপুর এবং আরবপুর, যশোর সদর, যশোর;

৩। মা-বাবা :

মা জনাব আঞ্জুমান আরা, সমাজসেবক ও গৃহিনী এবং বাবা জনাব মোঃ আবদুর রব মিঞা, প্রাক্তন জেলা ত্রাণ ও পুনর্বাসন কর্মকর্তা ও সমাজসেবক;

৪। সহধর্মিনী :

জনাব রোকসানা আনোয়ার (তানিয়া), সিনিয়র সহকারী শিক্ষিকা, বিজ্ঞানের শিক্ষার্থী, সমাজসেবক এবং একজন সফল নারী উদ্যোক্তা;

৫। শিক্ষা জীবন :

এসএসসি (ম্যাট্রিক নয়)-তে বিজ্ঞান বিভাগ থেকে উচ্চতর গণিত এবং ইসলাম ধর্ম বিষয়ে লেটার মার্কসহ ১ম বিভাগে উত্তীর্ণ, এইচএসসি তে বিজ্ঞান বিভাগ থেকে গণিত এবং ক্যামিস্ট্রি (রসায়ন) বিষয়ে লেটার মার্কসহ ১ম বিভাগে উত্তীর্ণ, ম্যাথমেটিক্স বিষয়ে স্নাতক (সম্মান) ২য় শ্রেণীতে উত্তীর্ণ ও ম্যাথমেটিক্স বিষয়ে ১ম শ্রেণীতে (মেধা তালিকায় ৭ম স্থান অর্জন) স্নাতকোত্তর সম্পন্নপূর্বক আইন ও শিক্ষা বিষয়ে স্নাতক এবং গভর্ন্যান্স স্টাডিজ, ব্যবসায় প্রশাসন, আন্তর্জাতিক সম্পর্ক, লোক প্রশাসন, ইংরেজি, শিক্ষা গবেষণা ও মূল্যায়ণ, আইন, সাধারণ শিক্ষা, মানব সম্পদ ব্যবস্থাপনা, ইন্ডাস্ট্রিয়াল রিলেশন্স এন্ড লেবার স্টাডিজ, জেরোনটলজি এন্ড জেরিয়াট্রিক ওয়েলফেযার, ক্লিনিক্যাল সমাজকর্ম, হিউম্যান রাইটস, সোশ্যাল জাস্টিস, ভিক্টিমোলজি এন্ড রেস্টোরেটিভ জাস্টিস, জাপানিজ স্টাডিজ, প্রফেশনাল সমাজকর্মসহ এযাবৎ সর্ব মোট উনিশটি বিষয়ে স্নাতক ও স্নাতকোত্তর ডিগ্রী সম্পন্ন করার পাশাপাশি দেশে বিদেশে দুই শতাধিক বিভিন্ন বিষয়ে সরাসরি (অনলাইন ব্যতীত) পোস্ট গ্রাজুয়েট ডিপ্লোমা, ডিপ্লোমা এবং সার্টিফিকেট কোর্স সম্পন্ন করেন। এছাড়াও তিনি আরও প্রায় দুইশত অনলাইন কোর্স সম্পন্ন করেছেন বিভিন্ন স্বনামধন্য প্রতিষ্ঠান থেকে যেমন- গ্রিফিথ ইউনিভার্সিটি, মিশিগান ইউনিভার্সিটি, কিংস কলেজ লন্ডন, লিডস ইউনিভার্সিটি, জন হপকিন্স ইউনিভার্সিটি, ডেইকিন ইউনিভার্সিটি, সেন্ট জর্জেস ইউনিভার্সিটি, বিশ্ব স্বাস্থ্য সংস্থা, আন্তর্জাতিক শ্রম সংস্থা ইত্যাদি।

৬। কর্মজীবন :

কম্পিউটার সায়েন্স ‘লেকচারার’ হিসেবে স্টামফোর্ড কলেজ, ঢাকা, পরবর্তীতে প্রাথমিক ও গণশিক্ষা মন্ত্রণালয়ের আওতাধীন উপজেলা রিসোর্স সেন্টার এ ৯ম গ্রেডে ‘ইন্সট্রাক্টর’ (প্রাথমিক শিক্ষায় মানসম্মত শিক্ষা নিশ্চিতকল্পে শিক্ষকদের প্রশিক্ষণ প্রদান) পাশাপাশি বিআইএইচআরএম এ মানব সম্পদ ব্যবস্থাপনা, শিল্প সম্পর্ক ও ADR বিষয়ে অতিথি ‘লেকচারার’ ও শেখ জামাল শিক্ষক প্রশিক্ষণ কলেজ, ঢাকা এ অতিথি ‘লেকচারার’, বর্তমানে প্রধানমন্ত্রীর কার্যালয়াধীন বাংলাদেশ রপ্তানী প্রক্রিয়াকরণ এলাকা কর্তৃপক্ষ (বেপজা) এ ‘উপসচিব’ হিসেবে কর্মরত। এছাড়াও যুক্তরাজ্যের চার্টার্ড ইনস্টিটিউট অব আরবিট্রেটরস এর সিঙ্গাপুর শাখায় সহযোগী সদস্য ও মেন্টর হিসেবে তালিকাভুক্ত (বিকল্প বিরোধ নিষ্পত্তি (ADR) ও গাইড হিসেবে কাজ করা);

৭। বিদেশ ভ্রমণ :

তিনি চাকরিসূত্রে শিক্ষা ও প্রশিক্ষণের লক্ষ্যে জাপান, ভারত, থাইল্যান্ড এবং সিঙ্গাপুর ভ্রমণ করেছেন।

৮। সাহিত্য চর্চা :

জনাব মোঃ আবদুর রহমান মিঞা শিক্ষা জীবন থেকে গল্প লেখা ও কার্টুন আঁকার সাথে জড়িত। এসংশ্লেষে ঠাকুরগাঁও সরকারী কলেজ থেকে একাধিকবার পুরস্কারপ্রাপ্ত হন।

৯। জনাব মোঃ আবদুর রহমান মিঞা এর প্রকাশনা :

ক) গ্রন্থসমূহ:

• চতুর্থ শিল্পবিপ্লব : প্রস্তুতির এখনই সময় (মৃত্তিকা প্রকাশন; ২০২১)

• A Manual of Intellectual Property Law (Eastern Law Publishers, Dhaka, Bangladesh; 2014)

• Labor Economics & Export Processing Zone Act (Eastern Law Publishers, Dhaka, Bangladesh; 2013)

• শ্রম অর্থনীতি ও ইপিজেড আইন (বাংলাদেশ ইন্সটিটিউট অব হিউম্যান রিসোর্স ম্যানেজমেন্ট (বিআইএইচআরএম), বাণিজ্য মন্ত্রণালয়, ঢাকা, বাংলাদেশ; ২০১৩)

খ) বিভিন্ন বিষয়ে আর্টিকেল ৬২ টি;

গ) মৌলিক গবেষণা পত্র ১৪ টি।

১০। পুরস্কার/পদক :

ক) জাতীয় পর্যায় :

অ্যাক্ট অব ব্রেভারী ক্যাটাগরিতে ‘শেখ হাসিনা ইয়ূথ ভলান্টিয়ার অ্যাওয়ার্ড ২০২০’ পদকপ্রাপ্ত।

খ) অন্যান্য :

- বেপজা থেকে ৬০ তম রক্তদানের জন্য পুরস্কারপ্রাপ্ত;

- বাংলাদেশ রেডক্রিসেন্ট সোসাইটি থেকে সর্বোচ্চ রক্তদাতার পুরস্কারপ্রাপ্ত;

- সর্বাধিক বিষয়ে শিক্ষা গ্রহণের জন্য বাংলাদেশ ইন্সটিউট অব কিউম্যান রিসোর্স ম্যানেজমেন্ট (বিআইএইচআরএম) থেকে পুরস্কারপ্রাপ্ত।

১১। মানবসেবা :

- শতাধিকবার (১০২ বার) মুমূর্ষূ রোগীকে স্বেচ্ছায় রক্তদান;

- অন্ধজনের চোখের আলো ফিরিয়ে দেয়ার লক্ষ্যে মরণোত্তর চক্ষুদান;

- করোনা অতিমারীতে কোভিড-১৯ এ আক্রান্ত মুমূর্ষূ রোগীকে ০৯ ব্যাগ প্লাজমা দান।

জনাব মোঃ আবদুর রহমান মিঞা একজন শিক্ষার্থী তিনি সার্বক্ষণিক আনুষ্ঠানিক, অনানুষ্ঠানিক এবং উপানুষ্ঠানিক শিক্ষার সাথে সরাসরি সম্পৃক্ত ও জ্ঞানার্জনের চেষ্টারত এবং লব্ধ জ্ঞান মানব কল্যাণে প্রয়োগের চেষ্টা করছেন।